Elite Cykling Farsø hentede deres hidtil bedste resultat søndag, da Glen Bak blev jysk/fynsk mester i landevejsløb.

Glen Bak fra Farsø satte et stort præg på det 152 kilometer lange løb på vejene i Thy. Allerede efter knap 30 kilometer slap han afsted i et udbrud. Det udbrud holdt hele vejen til mål. På de sidste omgang havde Glen Bak selskab af to ryttere fra Team Designa Køkken. De forsøgte på skifte at stikke fra Glen Bak, men Farsø-rytteren var for stærk. Hver gang hentede han dem, og til sidste sat han trumf på og vandt løbet.